stanford-oval/wikipedia huggingface dataset:
Groovy

| --- | --- |


 פרדיגמות:  תכנות מונחה-עצמים, תכנות אימפרטיבי, סקריפטים, תכנות פונקציונלי
 תאריך השקה:  2003 
 מתכנן:  Guillaume Laforge
 מפתח:  Java Community Process, קרן התוכנה אפאצ'י 
 טיפוסיות:  דינמית, חזקה, ברווז
 מימושים:  Java Virtual Machine
 הושפעה על ידי:  Java, Python, Ruby, Perl, Smalltalk, Objective-C
 רישיון:  אפאצ'י 2.0, רישיון אפאצ'י 
 סיומת:  groovy, gsh, gvy, gy 
 http://groovy-lang.org
 
Groovy (גְּרוּבִי) היא שפת תכנות מונחית-עצמים עבור הפלטפורמה של ג'אווה. זוהי שפה דינמית, בעלת מאפיינים דומים לשפות Python, Ruby, Perl ו-Smalltalk. השפה יכולה לשמש גם כשפת תסריט עבור הפלטפורמה של ג'אווה.
Groovy משתמשת בתחביר מבוסס סוגריים מסולסלים בדומה לשפת Java. קוד המקור של השפה עובר הידור דינמי ל-bytecode עבור המכונה הווירטואלית של ג'אווה (JVM), והוא יכול לעבוד עם קוד וספריות שנכתבו בשפת Java. כמו כן, ברוב המקרים קוד Java יחשב תקין תחבירית גם ב-Groovy. גרסה 1.0 של Groovy שוחררה ב-2 בינואר 2007.
מאפייני השפה

מרבית קובצי Java התקינים (valid), אבל לא כולם, הם גם קובצי Groovy תקינים. למרות ששתי השפות דומות, הקוד של Groovy יכול להיות קומפקטי יותר בגלל שהוא לא דורש את כל האלמנטים שג'אווה דורשת. זה מאפשר למתכנתי ג'אווה ללמוד את שפת Groovy בצורה הדרגתית על ידי התחלה מתחביר מוכר של ג'אווה, לפני שהספיקו להכיר את כל הדקויות של השפה החדשה.
בין המאפיינים של Groovy שלא קיימים ב-Java, נכללת תמיכה בטיפוסים סטטיים ובטיפוסים דינמיים (באמצעות המילה השמורה def), העמסת אופרטורים, תחביר מובנה לרשימות ומילונים, תמיכה מובנית בביטויים רגולריים, איטרטורים פולימורפיים, ביטויים המוטמעים בתוך מחרוזות, מתודות עזר נוספות, וניווט בטוח באמצעות האופרטור ".?" שמבצע בדיקה אוטומטית האם מצביעים ל-null (לדוגמה: ()variable?.method או variable?.field).
Groovy מספקת תמיכה מובנית בשפות תגיות כגון XML ו-HTML, באמצעות תחביר DOM מובנה (inline). תכונה זו מאפשרת להגדיר ולשלוט על נתונים מסוגים שונים תוך שימוש בסינטקס ומתודולוגיות תכנות אחידים ותמציתיים.
קוד המקור של Groovy ניתן להרצה כסקריפט (שלא עבר הידור), אם הוא מורכב מקוד שנמצא מחוץ להגדרה של מחלקה, או אם זוהי מחלקה עם מתודת main, או אם זה Runnable GroovyTestCase.
סקריפט Groovy עובר ניתוח (parsing) והידור במלואו לפני שהוא רץ (בדומה ל-Perl ו-Ruby). זה מתרחש מאחורי הקלעים, והגרסה המהודרת אינה נשמרת כתוצר של התהליך.
GroovyBeans הם גרסה של Groovy ל-JavaBeans. מנוע השפה מייצר מתודות get ו-set באופן מרומז (implicitly). בדוגמת הקוד שלמטה, המתודות (setColor(String color ו-()getColor נוצרות באופן מרומז; בשורות 7 ו-8 מודגמת קריאה מפורשת למתודות אלה, ובשורות 10 ו-11, שבהן נראה כאילו ניגשים למשתנה color בצורה ישירה, בעצם מתבצעת קריאה מרומזת למתודות ה-get וה-set.
class AGroovyBean {
  String color
}

def myGroovyBean = new AGroovyBean()

myGroovyBean.setColor('blue') // 7
assert myGroovyBean.getColor() == 'blue' // 8

myGroovyBean.color = 'red' // 10
assert myGroovyBean.color == 'red' // 11
Groovy מספקת תחביר פשוט ואחיד לטיפול במבני נתונים של רשימות ומילונים (maps), אשר מזכיר את הסינטקס של ג'אווה למערכים:
def movieList = ['Dersu Uzala', 'Ran', 'Seven Samurai']  //looks like an array, but is a list
assert movieList[2] == 'Seven Samurai'
movieList[3] = 'Casablanca'  //adds an element to the list
assert movieList.size() == 4

def monthMap = [ 'January' : 31, 'February' : 28, 'March' : 31 ]  //declares a map
assert monthMap['March'] == 31  //accesses an entry
monthMap['April'] = 30  //adds an entry to the map
assert monthMap.size() == 4
Freue dich, erlöste Schar, רי"ב 30

Freue dich, erlöste Schar (בגרמנית: "צהלי מרעה פדוי") היא קנטטה דתית מאת יוהאן סבסטיאן באך. הקנטטה נכתבה במסגרת משרתו בלייפציג עבור יום הקדוש יוחנן המטביל וככל הנראה בוצעה לראשונה ב-24 או ב-27 ביוני  1738 או מאוחר יותר. עבור חג יוחנן נכתבו הקנטטות רי"ב 7 שחיבורה קדם בכעשור (1724) ובעלת אופי שונה בתכלית ו-רי"ב 167 (1723). כמו כן במהלך שירותו בלייפציג ככל הנראה, ניצח באך על ביצועים של קנטטות ויצירות דתיות פרי עטם של מלחינים שונים בשנים השונות במועד זה.
היסטוריה

מחזור התפילה והלימוד עבור יום יוחנן המטביל כולל את ספר ישעיהו, פרק מ', פסוקים א'–ה' ובהם ”קול קורא במדבר פנו דרך יהוה”, ואת תיאור לידת יוחנן והבנדיקטוס בפרק הפתיחה של הבשורה על פי לוקאס.
כבר במשפט הפותח פרק הכורו ניתן לזהות הֶרְמֵז לנבואות השונות בספר ישעיהו ” צהלי קולך, בת גלים” ו”צהלי ורני, יושבת ציון”. אף על פי כן למעט הכוראל שמילותיו שאולות מהבית השלישי בהמנון מאת יוהאן אולאריוס (Johann Olearius), מקור ליברית הקנטטה לוט בערפל, ויש שהציעו כי פיקנדר הוא המחבר האלמוני, וזאת בהמשך ישיר לחיבורו לברית הקנטטה החילונית רי"ב 30a‏(1737), שהולחנה עבור חנוכת בית של אציל מקומי, ועל פיה הלחין באך קנטטה זו.
מבנה

הקנטטה כתובה לסופרן, אלט, טנור, בס, מקהלה, שלש חצוצרות, טימפני, שני חליל, שני אבובים, אבוב אהבה, שני כינורות, ויולה ועוגב וקונטינואו. בקנטטה שנים עשר פרקים בסך הכל ואלה מתחלקים לשנים, החלק הראשון מבוצע לפני הטקס והשני בסיומו, מילות הפרק הפותח והפרק המסיים בעלות דמיון רב והן כתובות לאותה המנגינה, כמסגרת לקנטטה כולה.
חלק ראשון (לפני הטקס)
כורו (מקהלה) Freue dich, erlöste Schar
רצ'יטטיב (בס) Wir haben Rast (יש לנו מנוחה)
אריה (בס)  Gelobet sei Gott, gelobet sein Name (תהילה לאל, תהילת שמו)
רצ'יטטיב (אלט) Der Herold kömmt und meldt den König an (השליח מבשר בוא המלך)
אריה (אלט) Kommt, ihr angefochtnen Sünder (בואו, פתאים חוטאים)
כוראל (מקהלה) Eine Stimme lässt sich hören (קול קורא במדבר)
חלק שני (לאחר הטקס)
רצ'יטטיב (בס) So bist du denn, mein Heil, bedacht (כפי כוונתך מושיעי)
אריה (בס) Ich will nun hassen (אני רוצה כעת לשנוא)
רצ'יטטיב (סופרן) Und obwohl sonst der Unbestand (וחרף ההפכפכות)
אריה (סופרן) Eilt, ihr Stunden, kommt herbei (הזדרזו, השעות, בואו)
רצ'יטטיב (טנור) Geduld, der angenehme Tag (סבלנות, היום המיוחל)
כורו (מקהלה) Freue dich, geheilgte Schar (צהלי, מרעה קדוש)
ביצוע

האריה לאלט (הפרק החמישי) מפורסמת למדי, וזכתה לביצועים רבים גם על ידי זמרות וזמרים שאינם ממוקדים בביצוע מוזיקת בארוק.
הערות שוליים

↑  http://www.bach-cantatas.com/LCY/Johannis.htm
↑  מילות ההמנון במלואו ובהן הבית השלישי כפי שמופיע בכוראל
↑  כתובים יחדיו בקו הקונטינואו כמפורט "עוגב וקונטינואו"
↑  ספר ישעיהו, פרק מ', פסוק ג'
1 2 3  http://www.jsbachcantatas.com/documents/chapter-52-bwv-30.htm
↑  http://www.emmanuelmusic.org/notes_translations/notes_cantata/n_bwv030.htm
| --- | --- |
בקרת זהויות :  NLI: 987007599621205171  PLWABN: 9810641893705606  BNE: XX2578116  BnF: cb139095716 (data)  GND: 300007124  LCCN: n85073093  MusicBrainz work: 761944ce-af2e-46c8-9623-e894e9f27522  VIAF: 315240080   WorldCat (עם VIAF): 315240080
1757

שנת 1757 היא השנה ה-57 במאה ה-18. זוהי שנה רגילה, שאורכה 365 ימים. 1 בינואר 1757 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

2 בינואר – האימפריה הבריטית כבשה את כלכותה
5 בינואר – לואי החמישה עשר מלך צרפת ניצל בניסיון התנקשות
14 במרץ – האדמירל הבריטי ג'ון בינג הוצא להורג על סיפון האונייה "מונרך" כעונש על כישלונו בקרב מנורקה
23 ביוני – קרב פלסי, כ-3,000 חיילים בריטים והודים בפיקודו של רוברט קלייב הביסו צבא של כ-50,000 הודים וצרפתים בפיקודו של הנואב של בנגל סיראג' אוד-דואלה
נולדו

9 בינואר – ג'ון אדייר, חבר בית הנבחרים, סנאטור ומושל קנטקי (נפטר ב-1840)
11 בינואר – אלכסנדר המילטון, מהאבות המייסדים של ארצות הברית ושר האוצר הראשון של אמריקה (נהרג ב-1804)
3 בפברואר – וולני, היסטוריון ומדינאי צרפתי (נפטר ב-1820)
30 במאי – הנרי אדינגטון, ראש ממשלת בריטניה בשנים 1801–1804 (נפטר ב-1844)
18 ביוני – איגנץ פלייל, מלחין צרפתי יליד אוסטריה (נפטר ב-1831)
6 בספטמבר – המרקיז דה לה פאייט, איש צבא ופוליטיקאי צרפתי (נפטר ב-1834)
9 באוקטובר – שארל העשירי, מלך צרפת (נפטר ב-1836)
26 באוקטובר – קרל לאונרד ריינהולד, פילוסוף אוסטרי (נפטר ב-1823)
3 בנובמבר – רוברט סמית', מדינאי אמריקני (נפטר ב-1842)
28 בנובמבר – ויליאם בלייק, משורר מיסטיקן וצייר בריטי (נפטר ב-1827)
נפטרו

9 בינואר – ברנאר דה פונטנל, פילוסוף ומדען צרפתי (נולד ב-1657)
14 במרץ – ג'ון בינג, אדמירל בריטי (נולד ב-1704)
23 ביולי – דומניקו סקרלטי, מלחין (נולד ב-1685)
17 באוקטובר – רנה אנטואן פרשו דה ראומיר, מדען צרפתי (נולד ב-1683)
30 באוקטובר – עות'מאן השלישי, סולטאן האימפריה העות'מאנית (נולד ב-1699)
ראו גם

ילידי 1757‎
נפטרים ב-1757‎
1760

שנת 1760 היא השנה ה-60 במאה ה-18. זוהי שנה מעוברת, שאורכה 366 ימים. 1 בינואר 1760 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

25 באוקטובר – ג'ורג' השלישי הופך למלך בריטניה
נולדו

חיים פרחי, יועצם היהודי של שליטי הגליל בימי האימפריה העות'מאנית, ובמהלך מסע נפוליאון בארץ ישראל (נפטר ב-1819)
15 בינואר – ז'אן פרנסואה לסואר, מלחין צרפתי (נפטר ב-1837)
10 במאי – רוז'ה דה ליל, קצין צרפתי ומלחין המנון צרפת – לה מרסייז (נפטר ב-1836)
2 בדצמבר – ג'ון ברקינרידג', סנאטור מטעם קנטקי והתובע הכללי של ארצות הברית (נפטר ב-1806)
נפטרו

21 במאי – ר' ישראל בעל שם טוב, מייסדה של תנועת החסידות (נולד ב-1698 לערך)
25 באוקטובר – ג'ורג' השני, מלך בריטניה (נולד ב-1683)
ראו גם

ילידי 1760‎
נפטרים ב-1760‎
ב-1760 ג'ורג' השלישי הופך למלך בריטניה
APG-63 ו-APG-70

AN/APG-63 ו-AN/APG-70 הם משפחת מערכות מכ"ם שתוכננו על ידי יוז איירקראפט (Hughes Aircraft; כיום ריית'יאון) עבור מטוס הקרב F-15 איגל להשגת עליונות אווירית.
מערכות מכ"ם אלו הן מסוג דפק-דופלר, והן פועלות בטווח התדרים X. הן תוכננו הן עבור משימות אוויר-אוויר והן עבור משימות אוויר-קרקע. הן מסוגלות לגלות מטרות בגובה גבוה ובגובה נמוך מבלי להתבלבל מהחזרי הקרקע. המערכות מסוגלות לגלות ולעקוב אחר כלי טיס ומטרות קטנות ומהירות במרחקים של מטווח קרוב מאוד ועד לטווח של מעבר לטווח ראייה, ובגבהים נמוכים מאוד. המכ"ם מזין את נתוני המטרה למחשב המרכזי של המטוס להפעלה מיטבית של מערכות הנשק. בקרבות אוויר צמודים, המכ"ם יכול לרכוש את המטרה אוטומטית ולהציג את הנתונים לטייס בתצוגה העילית של המטוס.
AN/APG-63

ה-AN/APG-63 פותח בשנות השבעים המוקדמות והיה בשירות מבצעי החל מ-1973. ב-1979 הוא עבר שדרוג משמעותי והפך למכ"ם המוטס הראשון שכלל מעבד אות הניתן התכנות. מעבד האות הניתן לתכנות איפשר לשנות את המערכת על-מנת להתאימה לעבודה במודים חדשים ועם מערכות נשק חדשות באמצעות שינוי בתוכנה במקום שינוי בחומרה.
ה-AN/APG-63 כבר לא מיוצר כיום אך הוא נשאר בשירות. כמעט 1,000 מערכות AN/APG-63 נמסרו עד שהופסק ייצורו ב-1986. כ-700 עדיין מבצעיים במטוסי F-15A/B/C/D המופעלים על ידי חיל האוויר האמריקני, המשמר הלאומי האווירי, חיל האוויר הישראלי, חיל האוויר היפני וחיל האוויר הסעודי.
AN/APG-70

ה-APG-70 הוא תכנון מחודש של ה-APG-63 משנות השמונים שנועד לשפר את אמינותו ולהקל על אחזקתו. בנוסף, טכנולוגיית מערך שערים אפשרה ל-APG-70 לכלול מודים חדשים בעלי יכולות משופרות. כמו ה-APG-63 הבסיסי, ה-APG-70 לא מיוצר יותר; אך הוא עדיין מבצעי בדגמים מאוחרים של מטוסי F-15C/D, ב-F-15E סטרייק איגל ובנגזרותיו: ה-F-15I ("רעם") של חיל האוויר הישראלי וה-F-15S של חיל האוויר הסעודי.
AN/APG-63(V)1

ה-APG-63(V)1 הוא תכנון מחודש של חומרת המכ"ם משנות התשעים שנועד לשפר את אמינותו וביצועיו. התכנון מחדש איפשר לכלול גם מודים חדשים רבים. הוא נועד להחליף מערכות APG-63 שהותקנו בדגמים מוקדמים של מטוסי F-15C/D, והוא סיפק שיפור בביצועים ובאמינות. ריית'יאון מסרה 161 מערכות מכ"ם מסוג APG-63(V)1 לחיל האוויר האמריקני, והיא קיבלה חוזה לאספקת 40 מערכות כאלו גם לקוריאה הדרומית עבור ה-F-15K סלאם איגל שהזמינה.
AN/APG-63(V)2

ה-APG-63(V)2 הוא מכ"ם AESA שהותקן במספר מצומצם של מטוסי F-15C של חיל האוויר האמריקני. שדרוג זה כולל את רוב החומרה החדשה של ה-APG-63(V)1, אך מוסיף מערכת AESA. ה-AESA מספק עדכוני עקיבה מיידיים ויכולת משופרת לעקיבה אחר מטרות מרובות. ה-APG-63(V)2 תואם למערכות הנשק שמופעלות כיום על ידי ה-F-15C ומאפשר לנצל את מלוא היכולות של ה-AIM-120 אמראם, הנחיית מספר טילים בו-זמנית למספר מטרות המרוחקות אחת מהשנייה.
AN/APG-63(V)3

מכ"ם ה-APG-63(V)3 הוא דגם מודרני של ה-APG-63(V)2, העושה שימוש בטכנולוגיית AESA זהה לזו המשמשת את ה-APG-79. ה-3(V) מיועד להתקנה במטוסי F-15C, והוא צפוי לשמש גם את מטוסי ה-F-15SG החדשים של סינגפור. ריית'יאון מסרה את האבטיפוס הראשון של מערכת ה-APG-63(V)3 ביוני 2006.
AN/APQ-180

ה-APQ-180 היא נגזרת של מכ"ם ה-APG-70, שיועדה להתקנה על ה-AC-130U. היא כוללת מעבד אות אנלוגי משודרג ומספר מודי אוויר-קרקע משופרים.
Anno 2070

| --- | --- |

 כללי
 תאריך הוצאה:  17 בנובמבר 2011
 סוגה:  משחקי בניית ערים, אסטרטגיה בזמן אמת
 פיתוח:  ,Related Designs   Ubisoft Blue Byte
 הוצאה לאור:  יוביסופט 
 ארץ מקור:  גרמניה 
 הפצה:  ubisoft
 סדרה:  Anno
 דרישות תוכנה
 מנוע משחק:  InitEngine
 מצבי משחק:  שחקן יחיד, מרובה משתתפים
 פלטפורמות:  Microsoft Windows
 מדיה:  DVD או בהורדה
 אתר רשמי
 
Anno 2070 הוא משחק בניית ערים, ומשחק סימולציה כלכלי, עם אלמנטי אסטרטגיה בזמן אמת. זהו המשחק החמישי בסדרת Anno. הוא הופץ ב-17 בנובמבר 2011. המשחק פותח במשותף על ידי האולפנים הגרמניים 'Related Designs' ואולפני 'Ubisoft Blue Byte', והופץ על ידי ubisoft.
Anno 2070 דורש Uplay בשביל לפעול.
עלילה

התרחיש מתרחש בשנת 2070. התחממות כדור הארץ גרמה להמסת כיפת הקרח הארקטי, כתוצאה מכך עלה מפלס הים העולמי כך שהחופים הוצפו. כתוצאה מכך ערים ותיקות רבות נעלמו מתחת לאוקיינוס, והרבה ממה שהיה בעבר הרים גבוהים הפך לשרשרת איים. האחריות ליישוב האיים הנותרים וניצולם ניתנת בידי קבוצה נבחרת של אנשים שברשותם מפקדות צפה/צוללת על המים המכונות Arks.
במשחק יש שלוש קבוצות בעלות מאפיינים שונים: "Eden Initiative" - "יוזמת עדן" (מכונים 'הירוקים'), "Global Trust" - "הנאמנות הגלובאלית" (מכונים 'הטייקונים'), וה"S.A.A.T" (מכונים 'הטכנולוגים').
'הירוקים' דואגים לסביבה ובונים ערים בנות קיימא, אבל הם לא יעילים ומתרחבים באיטיות. 'הטייקונים' הם חרוצים ומתרחבים במהירות, אבל הם גורמים לבעיות זיהום סביבתי וסובלים מהדלדלות משאבים. 'הטכנולוגים' משמשים כתמיכה לאוכלוסיות האחרות, והם שימושיים במחקר של הטכנולוגיות העדכניות ביותר והחזקות ביותר. הם נהיים זמינים רק בהמשך המשחק (כל משחק מחדש) כאשר השחקן תורם 10,000 במטבעות המשחק למטרתם.
משחקיות

בAnno 2070 פוליטיקה כבר לא מוגדרת על ידי מדינות, גבולות, דתות, גזעים, וכדומה, אלא כיצד בני האדם מייצרים אנרגיה. כל האנושות נתונה תחת ממשלה עולמית אחת שבה חברים שלושת הפלגים העיקריים במשחק. שחקנים במשחק Online יכולים להצביע עבור נשיא עולמי וגם בסנאט המועצה. השתתפות בהצבעה נותנת אפקטים והטבות למשתתפים בהתאם לנשיא שנבחר ולהצעות החוק שהתקבלו.
משחקיות > אירועים

המשחק (Online) כולל "אירועים בעולם" - משימות מיוחדות המוצעות לזמן מוגבל, המאפשרות לשחקנים להתאגד ולהשלים את המשימות. השלמת משימות גורמת לתגמול שחקנים בהתאם לכמות המשתתפים.
אירוע ראשון:השודדים של ניאו סקולז - השחקנים נענים לקריאה של המועצה העולמית, למלחמה נגד שודדי הים המאיימים על האנושות בטילים גרעיניים.
אירוע שני:פרויקט עדן - השחקנים עוזרים ליוזמת עדן להפעיל טכנולוגיות הכוללות סינון אוויר ומים, כדי להילחם בזיהום באיים.
אירוע שלישי:חוסר אמון גלובאלי - השחקנים עוזרים ל"נאמנות הגלובאלית" למנוע מיתון עולמי, על ידי הרחבת עסקאות והפחתת מיסים בשביל למשוך יותר תושבים.
אירוע רביעי:סכסוך Nordamark - השחקנים צריכים לתווך בעימות בין "הנאמנות הגלובאלית" לבין "יוזמת עדן", באזור המכונה "Nordamark", עם דיפלומטים וצוללת גרעינית (orca).
אירוע חמישי:הסוד של תעלת אבאשי - השחקנים עוזרים לקבוצת הטכנולוגים לפתח תחנת כוח גיאותרמית. אירוע שה הוא ההקדמה להרחבה Deep Ocean.
ישנם גם "אירועים נוכחיים" שבהם השחקן יכול להשלים משימה מסוימת לאחד משלושת הפלגים כדי לזכות בתמלוגים. "אירועים נוכחיים" משתנה כל יום, בניגוד למציאות שבה מקרים כאלו נמשכים חודשים.
6633 Arctic Ultra

| --- | --- |
 ענף:  אולטרה מרתון
 תאריך ייסוד:  2007
 מדינות משתתפות:  קנדה קנדה
 הכי הרבה זכיות:  טיבי אושריו (2)
 
6633 Arctic Ultra הוא אולטרה מרתון בתנאים קיצוניים המתקיים, מאז 2007, כל שנה בחודש מרץ בחוג הארקטי, בתחומי קנדה. מספר המתחרים מוגבל ל-30 לכל היותר והם מתחרים בשני מסלולים, האחד באורך 350 מיל (563 קילומטרים) והשני קצר יותר, בן 120 מיל (193 קילומטרים).
המספרים בשם התחרות רומזים לקו רוחב ('33 66° צפון) בו מתנהלת התחרות. בתחרות הראשונה, ב-2007, במסלול הארוך, ניצחה מימי אנדרסון הבריטית עם תוצאה של 143 שעות ו-25 דקות. הטמפרטורה נעה במהלך התחרות בין מינוס 40 מעלות צלזיוס ובין מינוס 59 מעלות. הרומני טיבי אושריו הוא היחיד שניצח בשתי תחרויות, ב-2016 וב-2017.
Brrr

"Brrr" (מעוצב: "brrr") הוא שיר שהוקלט על ידי הזמרת-יוצרת הגרמנייה קים פטרס, מתוך אלבום הבכורה שלה, Feed the Beast (2023). הוא יצא לאור ב-20 בינואר 2023, על ידי ריפבליק רקורדס כסינגל מתוך האלבום. במהלך העבודות על השיר, עבדה בשנית עם איליה סלמנזאדה.
רקע והוצאה

אמה ווילקס מ-NME תיארה את השיר כ"רצועת פופ בהשראת תעשייתית". כותבים מטעם בילבורד כינו את "Brrr" רצועת היפרפופ "מהפנטת", וב-Dallas Voice אמרו שלשיר יש "ביטים תעשייתיים ואנרגיה של פרחה רעה". ב-American Songwriter כתבו "השיר כולל הפקה בה פטרס מוצגת כחסרת פחד".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9.7 מיליון השמעות.
וידאו קליפ

קליפ המילים הרשמי של "Brrr" הועלה לערוץ היוטיוב של קים פטרס ב-20 בינואר 2023.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 20 בינואר 2023 | הזרמת מוזיקה • הורדה דיגיטלית | אמיגו • ריפבליק |  |
הערות שוליים

↑  איליה סלמנזאדה, קים פטרס, מקס גראן, ניק הארווד, רמי יעקב
1 2 3  You're About To Hear Kim Petras' "Brrr" All Over TikTok, Elite Daily, ‏2023-01-20 (באנגלית)
↑  Emma Wilkes, Kim Petras shares pulsing new track 'brrr', NME, ‏2023-01-21 (באנגלית בריטית)
↑  Stephen Daw, Queer Jams of the Week: New Music from Boygenius, Arlo Parks, Kim Petras & More, Billboard, ‏2023-01-20 (באנגלית אמריקאית)
↑  Jason Lipshutz, First Stream: New Music From Trippie Redd, Kali Uchis, The Kid LAROI and More, Billboard, ‏2023-01-20 (באנגלית אמריקאית)
↑  Rich Lopez, Queer Music News: Kim Petras gets cold, music divas collab for '80 for Brady', Dallas Voice, ‏2023-01-20 (באנגלית אמריקאית)
↑  Cillea Houghton, Kim Petras Releases Gritty New Song "brrr", American Songwriter, ‏2023-01-20 (באנגלית אמריקאית)
↑  brrr, 2023-01-20, נבדק ב-2023-08-17
↑  Kim Petras - brrr (Official Lyric Video), נבדק ב-2023-08-17
| קים פטרס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Feed the Beast |  |
| מיקסטייפים | Clarity • Turn Off the Light |  |
| מיני-אלבומים | Turn Off the Light, Vol. 1 • Slut Pop |  |
| סינגלים | "I Don't Want It at All" • "Hillside Boys" • "Hills" • "Slow It Down" • "Faded" • "Heart to Break" • "Can't Do Better" • "All the Time" • "Feeling of Falling" • "If U Think About Me..." • "Homework" • "1, 2, 3 Dayz Up" • "Icy" • "How It's Done" • "Reminds Me" • "Malibu" • "Future Starts Now" • "Coconuts" • "Running Up That Hill" • "Unholy" • "If Jesus Was a Rockstar" • "Made You Look (Remix)" • "Brrr" • "Alone" • "TQUM (Remix)" |  |
| Turn Off the Light | "There Will Be Blood" • "Wrong Turn" • "Demons" • "Close Your Eyes" • "Turn Off the Light" • "Tell Me It's a Nightmare" • "In the Next Life" |  |
| השתתפות בסינגלים | "Unlock It" • "Love Me Less" • "Click (No Boys Remix)" • "Jenny (Remix)" • "SugarCrash! (Remix)" • "Stars Are Blind (Paris' Version)" |  |
| סינגלים שיווקיים | "Sweet Spot" • "All I Do Is Cry" |  |
| שירים אחרים | "Broken Glass" • "Reminds Me of You" |  |
| סיבובי הופעות | Broken Tour • The Clarity Tour • Slut Tour |  |
| ערכים קשורים | Era 1 |  |
| --- | --- |
בקרת זהויות :  MusicBrainz release group: 60eca8a7-93ab-4cc1-ae89-dccf80bbc831
Attention Tour

The Attention Tour הוא סיבוב הופעות של הזמרת-יוצרת והשחקנית מיילי סיירוס לתמיכה באלבום האולפן השביעי שלה, Plastic Hearts.
רשימת שירים

רשימת שירים זו מייצגת את המופע מ-21 במרץ 2022. היא לא מייצגת את כל המופעים שבמהלך סיבוב ההופעות.
"We Can't Stop" /‏ "Where Is My Mind?"
"WTF Do I Know"
"Plastic Hearts"
"Heart of Glass"
"Mother's Daughter"
"4x4"
"(SMS) Bangerz"
"!Dooo It"
"23"
"Never Be Me"
"Angels like You"
"High"
"You"
"The Climb"
"7 Things"
"Bang Bang / See You Again"
"Fly on the Wall"
"Nothing Breaks Like a Heart"
"Jolene"
"Midnight Sky"
"Wrecking Ball" / "Nothing Compares 2 U"
"Party in the U.S.A."
מופעים

| תאריך | עיר | מדינה | אולם |
| --- | --- | --- | --- |
| 29 ביולי 2021 | שיקגו | ארצות הברית | גרנט פארק |
| 4 בספטמבר 2021 | נאפה | ארצות הברית | נאפה ואלי אקספו |
| 17 בספטמבר 2021 | מילווקי | ארצות הברית | פארק הפסטיבלים של הנרי מאייר |
| 19 בספטמבר 2021 | אטלנטה | ארצות הברית | פארק פיימונטה |
| 1 באוקטובר 2021 | אוסטין | ארצות הברית | פארק צילקר |
| 18 במרץ 2022 | בואנוס איירס | ארגנטינה | היפודרומו דה סן איסידרו |
| 19 במרץ 2022 | סנטיאגו דה צ'ילה | צ'ילה | פארק או'היגינס |
| 21 במרץ 2022 | בוגוטה | קולומביה | מוביסטר ארנה |
| 26 במרץ 2022 | סאו פאולו | ברזיל | אינטרלגוס סירקוט |
| תאריך | עיר | מדינה | אולם | סיבה |
| --- | --- | --- | --- | --- |
| 23 במרץ 2022 | אסונסיון | פרגוואי | Espacio Idesa | בוטלה עקב מזג אוויר סוער |
הערות שוליים

↑  מיילי סיירוס: "נקלענו לסופת ענק, ברק פגע במטוס שלנו", באתר ‏מאקו‏, 23 במרץ 2022
| מיילי סיירוס |
| --- | --- | --- |
| דיסקוגרפיה • וידאוגרפיה • שירים • פרסים ומועמדויות • סיבובי הופעות | דיסקוגרפיה • וידאוגרפיה • שירים • פרסים ומועמדויות • סיבובי הופעות |  |
| אלבומי אולפן | Meet Miley Cyrus • Breakout • Can't Be Tamed • Bangerz • Miley Cyrus & Her Dead Petz • Younger Now • Plastic Hearts • Endless Summer Vacation |  |
| מיני-אלבומים | The Time of Our Lives • She Is Coming |  |
| אלבומי הופעה | Best of Both Worlds Concert • Attention: Miley Live |  |
| פסקולים | Hannah Montana • Hannah Montana 2 • The Movie • 3 • Forever |  |
| סיבובי הופעות | Best of Both Worlds Tour • Wonder World Tour • Gypsy Heart Tour • Bangerz Tour • Milky Milky Milk Tour • Attention Tour |  |
| קולנוע וטלוויזיה | האנה מונטנה (דיסקוגרפיה) • "האנה מונטנה ומיילי סיירוס: מופע הטוב שבשני העולמות" • "רייצ'ל, ג'ק ואשלי טו" |  |
| ערכים קשורים | בילי ריי סיירוס • טרייס סיירוס • נואה סיירוס • Backyard Sessions • Happy Hippie Foundation |  |
קטגוריה
| מיילי סיירוס – שירים |
| --- | --- | --- |
דיסקוגרפיה • שירים
| Meet Miley Cyrus | "See You Again" • "Start All Over" • "I Miss You" |  |
| Breakout | "Breakout" • "7 Things" • "Girls Just Wanna Have Fan" • "Fly on the Wall" |  |
| The Time of Our Lives | "Party in the U.S.A." • "When I Look at You" |  |
| Can't Be Tamed | "Liberty Walk" • "Who Owns My Heart" • "Can't Be Tamed" • "Every Rose Has Its Thorn" |  |
| Bangerz | "Adore You" • "We Can't Stop" • "Wrecking Ball" • "FU" |  |
| Miley Cyrus & Her Dead Petz | "Dooo It!" • "BB Talk" |  |
| Younger Now | "Younger Now" • "Malibu" • "Week Without You" • "Inspired" |  |
| She Is Coming | "Mother's Daughter" • "D.R.E.A.M." • "Slide Away" |  |
| Plastic Hearts | "Prisoner" • "Midnight Sky" • "Angels like You" • "Night Crawling" • "Heart of Glass" • "Zombie" |  |
| Endless Summer Vacation | "Flowers" • "River" • "Jaded" • "Used to Be Young" |  |
| סינגלים נוספים | "The Climb" • "Hoedown Throwdown" • "Send It On" • "On a Roll" • "Nothing Else Matters" |  |
| שיתופי פעולה | "Ready, Set, Don't Go" • "Just Stand Up!" • "We Are the World: 25 For Haiti" • "Decisions" • "Ashtrays and Heartbreaks" • "Fall Down" • "23" • "Real and True" • "Feelin' Myself" • "Come Get It Bae" • "Lucy in the Sky with Diamonds" • "Nothing Breaks Like a Heart" • "Happy Xmas (War Is Over)" • "Don't Call Me Angel" • "Without You" • "Wrecking Ball" |  |
| שירים נוספים | "I Thought I Lost You" • "Santa Claus Is Comin' to Town" • "Part of Your World" • "Butterfly Fly Away" |  |
| --- | --- |
בקרת זהויות :  MusicBrainz: 1ddf2771-f268-4f67-b066-90e87966282e
Grow (שיר של ז'אנגו מקרוי)

Grow (בעברית: לגדול) הוא שיר באנגלית, שנכתב, הולחן ובוצע על ידי ז'אנגו מקרוי. בערב (אירופה) 4 במרץ 2020 נחשף כשיר שייצג את הולנד באירוויזיון 2020 ברוטרדם שבהולנד. ב-18 במרץ 2020, בעקבות התפרצות נגיף הקורונה בעולם, הוחלט לבטל את אירוויזיון 2020.
הערות שוליים

↑  The Netherlands: Has Jeangu Macrooy’s Eurovision entry “Grow” been published early on Apple Music?, וויוויבלוגס, 4 במרץ 2020
CVE

Logo
מערכת Common Vulnerabilities and Exposures) CVE) מספקת שיטת ייחוס לפגיעויות ידועות בתחום אבטחת מידע. חברת Mitre, מתחזקת את המערכת, עם מימון של האגף להגנת הסייבר של המחלקה לביטחון המולדת של ארצות הברית.
מזהי CVE

התיעוד של MITRE Corporation מגדיר מזהי CVE (מכונים גם "שמות CVE", "מספרי CVE-IDs", "CVE" ו- "CVE") כמזהים ייחודיים נפוצים עבור פגיעויות ידועות בחבילות תוכנה שפורסמו לציבור. מבחינה היסטורית, מזהי CVE היו בסטטוס של "מועמד" ("CAN-"), ולאחר מכן ניתן היה לקדם אותם לרשומות ("CVE-"), אולם כיום כל המזהים מוקצים כ-CVE. ההקצאה של מספר CVE אינה ערובה שהיא תהפוך לרשומת CVE רשמית (לדוגמה, CVE עשוי להיות מוקצה בצורה לא נכונה לבעיה שאינה פגיעות אבטחה או לשכפול רשומה קיימת).
CVEs מוקצים על ידי רשות מספור CVE (CVE Numbering Authority, CNA);
לקריאה נוספת

מערכת ניקוד פגיעות נפוצה (CVSS)
ספירת חולשות משותפת (CWE)